**Csongrád Város Jegyzőjétől „M”**

Száma: Ép/96-2/2020.

Témafelelős: Bárdos Rita

***ELŐTERJESZTÉS***

**Csongrád Városi Önkormányzat Képviselő-testületének**

**2020. március 26-ai testületi ülésére**

***Tárgy:*** Javaslat az avar és kerti hulladék nyílt téri égetésének helyi szabályairól szóló önkormányzati rendelet hatályon kívül helyezésére

**Tisztelt Képviselő-testület!**

A 2015. március 5-én hatályba lépett az Országos Tűzvédelmi Szabályzatról szóló 54/2014. (XII. 5.) BM. rendelet /a továbbiakban: OTSZ/, amely 2020. január 22. napjától a külterületi ingatlanokon történő irányított égetésekre vonatkozóan új szabályokat vezetett be. Az új rendelkezések értelmében a külterületi **zártkerti** ingatlanok vonatkozásában a helyi önkormányzat nem alkothat külön intézkedéseket, ezen ingatlanokra is az OTSZ előírásai vonatkoznak.

**OTSZ. 2020. január 22. napjától hatályos rendelkezése: 225. §** (1) „Ha jogszabály másként nem rendelkezik, a lábon álló növényzet, tarló, növénytermesztéssel összefüggésben és a belterületi, valamint a **külterületen lévő zártkerti ingatlanok** használata során keletkezett hulladék szabadtéri égetése tilos.”

A külterületen történő szabadtéri égetést, az OTSZ alapján továbbra is engedélyeztetni kell az illetékes katasztrófavédelmi szerv területi szervével, így a Szentesi Katasztrófavédelmi Kirendeltséggel.

Az alábbi formában kerülhet benyújtásra égetés bejelentés: Email: csongrad.titkarsag@katved.gov.hu, Ügyfélkapun és Cégkapun keresztül: CSMKI (hivatali kapu azonosító: 109255138)

Csongrád Városi Önkormányzat Képviselő-testülete 2017. május 19-ei ülésén elfogadta az avar és kerti hulladék égetésének helyi szabályairól szóló rendeletét, melyben az akkor hatályban lévő OTSZ szerint, a zártkerti ingatlanok vonatkozásában helyi szabályokat alkothatott.

A jelen szabályozás nem engedi a belterületi és a külterületi zártkerti ingatlanok tekintetében a helyi szabályok megalkotását. Mivel a rendeletünk hatálya a zártkerti ingatlanokra terjed ki így az avar és kerti hulladék égetésének helyi szabályiról szóló önkormányzati rendelet hatályon kívül helyezését javaslom.

Kérem a Tisztelt Képviselő-testületet, hogy az előterjesztést vitassa meg és döntsön a rendelet hatályon kívül helyezéséről

Csongrád, 2020. március 16.

Dr. Juhász László

jegyző

# *Csongrád Városi Önkormányzat Képviselő-testületének*

# *…/2020. (IV . …) önkormányzati*

**r e n d e l e t e**

*(tervezet)*

***az avar és kerti hulladék nyílt téri égetésének helyi szabályairól szóló***

***önkormányzati rendelet hatályon kívül helyezéséről***

Csongrád Városi Önkormányzat Képviselő-testülete a környezet védelmének általános szabályairól szóló 1995. évi LIII. törvény 48. § (4) bekezdés b) pontjában foglalt felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 11. pontjában meghatározott feladatkörében eljárva, a következőket rendeli el:

1. **§** (1)Ez a rendelet **2020. április 1.** napjával lép hatályba.

 (2) Hatályát veszti az avar és kerti hulladék nyílt téri égetésének helyi szabályairól szóló 16/1017. (V.19.) önkormányzati rendelet.

|  |  |
| --- | --- |
| Bedő Tamás | Dr. Juhász László |
| polgármester | jegyző |

**Záradék**:

A rendelet kihirdetésének napja: 2020. …………….

 Dr. Juhász László

jegyző